Sýrland - Líf milljóna barna í hættu vegna hruns heilbrigðiskerfisins Heilbrigðisstarfsfólk í Sýrlandi hefur þurft að taka þátt í hrottalegum lækningaraðferðum vegna þess hve laskað heilbrigðiskerfið er orðið í landinu . Farsóttir herja einnig á milljónir barna sem eru óvarin gegn margskonar lífshættulegum sjúkdómum . Þetta kemur fram í nýrri skýrslu Barnaheilla – Save the Children . Skýrslan sem kallast á ensku A devastating Toll : the Impact of Three Years of War on the Health of Syria’s Children , varpar ljósi á hrun heilbrigðiskerfisins í landinu og afleiðingum þess . Börn deyja ekki einungis af sárum sínum vegna átakanna , heldur einnig vegna sjúkdóma sem áður hefði verið hægt að meðhöndla eða koma í veg fyrir . Hrun heilbrigðisþjónustu hefur margvíslegar birtingarmyndir : Börn eru aflimuð vegna þess að lækningarstofur eru ekki búnar nauðsynlegum tækjum eða lyfjum fyrir viðeigandi meðferðir Nýburar deyja í hitakössum þegar rafmagn fer af Sjúklingar eru rotaðir með málmkylfum þar sem deyfi - og svæingalyf vantar Sjúklingar fá blóðgjöf manna á milli sem stofnar lífi þeirra í hættu “ Þessi mannúðarkrísa er á stuttum tíma orðin að alvarlegri heilbrigðiskrísu ” segir Roger Hearn , svæðisstjóri Save the Children ; “ Börn innan Sýrlands búa við grófar og frumstæðar aðstæður . Bara það að finna lækni er háð heppni . Að finna lækni með nauðsynleg tæki og lyf fyrir vieigandi meðferð er nánast óhugsandi . Þær örvæntingafullu aðferðir sem heilbrigðisstarfsfólk neyðist til að grípa til , til að halda lífi í börnum eru sífellt skelfilegri . ” Læknir sem vinnur í Sýrlandi sagði Save the Children ; “ Á hverjum degi koma börn sem þjást af lífshættulegum brunasárum og beinbrotum og þurfa á flóknum aðgerðum að halda , en á þessum litla spítala höfum við ekki möguleika að framkvæma þær . Stundum þurfum við að aflima þau til að bjarga lífum þeirra – því annars deyja þau vegna blóðmissis . ” Helstu áhyggjur í heilbrigðisgeiranum snúa að sjúkdómsfaröldrum á borð við lömunarveiki og mislinga , sem koma upp aftur og aftur og geta valdið varanlegum lemstrunum , lömun og jafnvel dauða . Allt að 80 þúsund börn eru talin smituð af verstu tegund lömunarveiki án þess að vita af því og sjúkdómurinn smitast þannig óheftað áfram . Flesta sjúkdóma sem herja á börn innan Sýrlands væ